Mu külaline ütleb, et kui haiguse peidetud juured on üleloomulikult
üles leitud, kohast, kust keegi ei otsi, siis on tervenemine lihtne.
Kas on olemas üleloomulik maailm...
...meile teadaoleva maailma taga?
Kas eksisteerib elu pärast surma?
Kas inglid on olemas?
Kas me unenäod võivad sisaldada sõnumeid Taevast?
Kas iidseid üleloomulikke saladusi saab taasavastada?
Kas tervenemise imed on tõelised?
Sid Roth on üle 35 aasta uurinud üleloomulikku maailma.
Ühineme Sidiga täna saates "See on üleloomulik!"
Tere, siin Sid Roth. Tere tulemast mu maailma, mis on loomulikult
üleloomulik. Mu külaliseks on Peter Horrobin, keda ma tunnen aastaid.
Olen põnevil ja soovin, et saate vaatajad tutvuksid temaga,
kuna paljud vaatajad, Messiasse uskujad on aastaid haiged.
Aastaid on samad hirmud. Kas pole siis olemas vabadust?
On olemas puuduv koostisosa. Peter, palun tutvusta seda. Kellelgi on
autoõnnetus ja ta on haiglas, kus tema luud parandatakse. Aga aastaid
hiljem on ikka veel probleeme. Haigla ei paranda seda osa neist.
Meil on vaim, hing ja ihu. Avariis saab viga ihu ja kiirabi viib keha
haiglasse ja seal arstid teevad kõik, et ihu parandaks ennast.
Arstid ise ei paranda. Nad lihtsalt paigutavad luud õigele kohale ja
keha parandab end. Aga haiglas ei ole hinge ja vaimu parandamise
osakonda. Kogu tähelepanu on ihul. Ihus elaval isikul oli ka avarii.
Mitte ainult ihul. Me oleme üks: vaim, hing ja ihu. Nagu Jumal on
kolm ühes, nii ka meie. Nii hing kui ka vaim kannatavad trauma,
valu, mälestuste all. Tihti on nii, et ihu ei paranda, kuna see
peegeldab sisemist valu. Nt sa naeratad mulle. Ma ei arva, et sul
on õnnelik ihu, vaid imetlen, et Sid on õnnelik. Miski ütleb mulle
läbi tema ihu, et hea asi juhtub.
Kui näed välja õnnetuna, siis ma ei ütle, et Jumal andis sulle viletsa
ihu. Vaid mingi sündmus su elus tegi sind õnnetuks. Keha peegeldab
seda, mis toimub sisemiselt. Kui seal on katkiolek: hinge mõjutav
trauma; mälestused, mis on meid lukustanud minevikku, siis keha ei
saa end parandada, kuna see ainult peegeldab seda valu.
Kellelgi on haigus, tema eest on Jeesuse nimel aastaid palvetatud,
aga haigus on ikka alles. Kas sel on juured, mida keegi pole leidnud?
Jah. Tihti palvetatakse sümptomite pärast, aga mitte põhjuse pärast.
Kui on seos sisemuses toimuva ja füüsiliselt kogetava vahel ning
ei tegelda sisemusega, siis inimene võib tunda end hästi mõnda aega
peale palvet, kuna tunneb armastatuna. Aga järgmisel nädalal on seis taas
endine. Me peame tegelema tegelike
põhjustega. Kui lähed arsti juurde valu pärast, siis sa ei oota, et ta
annaks sulle aspiriini, vaid sa tahad, et ta leiaks valu põhjuse.
Kogudustes on kombeks palvele vaadata kui aspiriinile: sümptomite
leevendus, selle asemel, et küsida Jumalalt, miks ma pole paranenud,
mis on tegelik probleem?
Teame füüsilisest tervenemisest, aga kus on veel salajased juured, mis
takistavad meid saatuse täitmisel?
Näiteks andeksandmatus, mis mõjutab meid sisemiselt, muudab me isiksust.
Kui meil on olnud minevikus õnnetused ja traumad, siis need võivad meid
isegi praegu mõjutada. Ihu võib olla osaliselt tervenenud, aga me
pole täielikult terved. Võisime kogeda hüljatust ja valu. Meie
vanemad võisid olla kurjad ise seda mõistmata, aga see mõjutas meid.
Või vanemad, kes meid hülgasid. Palju on ühe vanemaga peresid.
Või isa või ema, kes ei oska välja näidata armastust.
Jah. Mäletan kroonilise astmaga meest. 6-aastaselt hüppas ta heina-
pallilt isa sülle. Isa kutsus teda: "Tule, hüppa mu sülle!". Jim hüppas
ja kukkus betoonile, kuna isa astus kõrvale, ise öeldes: "Olgu see
sulle õppetunniks, mitte kunagi ära usalda sugulasi". 6-aastane
poiss purustatud rinnaga, kuni 51-eluaastani oli ta astmaatik.
Tal oli meditsiiniline ravi, aga ta tegevused olid piiratud. Kui me
jõudsime teda kinnihoidva traumani, siis ta nägi, et astmal on juur.
Senini polnud ta paranenud, kuigi oli palvetanud. Kui me palusime
Jeesusel minna sellesse hetke, kui poiss kukkus betoonile ja palusime
Tal anda Jimile julgust andestada oma isale, siis algas paranemine.
Jeesus läks 6-aastase poisi kogemusse ja me nägime, kuidas Jumal tuli
ja tervendas 6-aastase poisi. Mees oli 51 a., kui ta paranes sisemuses.
Kui ta tervenes sisemiselt, mis juhtus välisega?
Esimene väline tõend oli hüüd: "Ma saan hingata!". Ta hingas
sügavamalt, kui kunagi varem. Ta läks välja kõndima ja jooksma,
isegi külma õhu käes ei olnud tal probleeme hingamisega. Kohtusin
ta naisega hiljuti, möödunud oli 10 aastat. Tal pole enam astmat.
Tervenemine on kerge, kui leiad üles selle põhjuse. Peale pausi
räägime sellest, kuidas Peter kuulis Jumala häält, kes andis talle ülesande.
Ära lahku, oleme kohe tagasi.
Tuleme kohe tagasi saatesse "See on üleloomulik!"
ÜKS UUS INIMENE
juutide ja paganate pöördumine.
Neist saab üks uus inimene Jeshuas!
Kui nad saavad ÜHEKS UUEKS INIMESEKS Messias Jeesuses,
kogeme Jumala liikumist, mida maailm pole näinud!
Kui soovid kogeda Jumala Vaimu, Jumala armastuse ja väe
plahvatuslikku väljavalamist,
mine www.sidroth.org ja õpid rohkem ühe uue inimese kohta!
Pöördume tagasi saatesse "See on üleloomulik!"
Tere, siin Sid Roth ja Peter Horrobin. Peter'ile meeldib taastada
vanu autosid. Ühel päeval seda tehes kuulis ta Jumala häält.
Mida Jumal ütles sulle?
See oli üks neist hetkedest, kus sa ei oota Jumala sõnu. Olin
garaažis autot taastamas ja leidsin, et autokere on kõver. Sellise autoga
ei saa sõita ega pidurdada. Hakkasin nutma, arvasin, et ei suuda seda
autot parandada. Olin täis kaastunnet selle auto vastu. Sel nutma
puhkemise hetkel kõnetas mind Jumal:
"Sina taastad auto, aga Mina taastan katkiseid elusid."
Jumal küsis: "Kumb on tähtsam: katkine auto või katkine elu?".
Sel hetkel tahtsin öelda: "Auto", aga teadsin, et see on vale vastus.
Andsin Jumalale õige vastuse. Seejärel istutas Jumal
minusse visiooni teenistusest, milles ma olen praegu, palju
aastaid hiljem. Mõistsin, et paljud, kes usuvad Jeesusesse, tunnevad
Teda ja siiski on neil katkine kere.
Räägi esimesest inimesest, kelle eest hoolitsesid. Ta kaalus 27 kg!
Ta külastas meie esimest tervenemise sessiooni. Ta oli lühike ja kõhn.
Ta tegi Jumalaga lepingu. Ta oli olnud 14 aastat anoreksik. Ta ei
saanud süüa tahket rooga, ainult jõi vedelikke. Ta abielu oli lagunemas.
Abikaasa ei soovinud temaga enam olla. Naine läks kirikusse ja ütles
Jumalale: "Kui Sa ei tee midagi, siis ma tapan end". Jumal kuulis
teda. Kirikust välja tulles nägi ta meie kuulutust ja ta helistas
meile, kas me saame teda aidata. Julgustasime teda tulema. Ta teadis
Jeesusest, aga ei tundnud Teda. Esimesel õhtul oli meil loeng
teemal: "Kes on su elus Issand?". Naine avastas, et ta vajab Jeesust.
Ta sündis uuesti Jumala Vaimus. Teisel päeval sai ta Püha Vaimuga
ristitud ja täidetud. Jumala Vaim paljastas pimeduse ta sees ja
naine vabanes vaimust, kes oli teda kontrollinud kõik need aastad.
Viimaseks päevaks oli täielikult terve. Lõpus tuli naisele järgi
ta abikaasa, kes tegelikult ei tahtnud teda. Lund sadas ja nad
ei saanud autot parklast välja. Mees polnud usklik, aga ta oli
sunnitud sisse tulema. Olime seal 4 tundi ja nälja kustutamiseks
andsime neile kala ja krõpse. Mees vaatas, kuidas 14 aastat vedelikke
joonud naine sõi kala ja krõpse!
Kuidas see talle mõjus?
Ta oli rabatud. Ta ootas suu ammuli, et naine kukuks surnult maha, kuna
ta ei saanud ju nii palju süüa! Aga ta oli täielikult terve. Neil
oli palju läbi mõelda. Mees tuli tagasi mõned nädalad hiljem ja
andis oma elu Issandale.
Mida nad teevad täna?
Nad läksid Piiblikooli ja tänaseks on naine pensionil, 24 aastat hiljem.
Päästearmee evangelist, rääkides Jeesuse tervendavast väest. Nüüd
on tal Jumalalt uus ülesanne: viia tervenemine Päästearmee kaudu
veel laiemale alale.
Sa ei teadnud tema ajalugu. Mida tähendas sulle see, et nägid enesel
olevat võtmed inimeste vabastamiseks?
Me olime lihtsalt kuulekad Jumalale. Ta andis meile kirjakoha Lk 9:11,
mis on meie teenistus aluseks. Seal "Jeesus võttis nad vastu ning rääkis
neile Jumala riigist ja parandas need, kel tervekstegemist vaja."
Ta võttis nad vastu armastuses, see paneb inimesed kuulama. Kui sa
lähed kirikusse ja keegi ei tervita ega armasta sind, siis sa ei kuula
õpetust. Me tervitasime, armastasime ja ta kuulas õpetust Jumala riigist.
Ta teadis, et tema elus peab olema uus Kuningas, uus meelevald. Jumala
riigi õpetus muudab su vaatenurka: kes on su elus isand?
Räägi mehest, kes nii meeletult soovis, et tema poeg on arst.
Ta tahtis seda, kuna ta ise tahtis olla arst, aga peale sõda ta vanemad
ei suutnud talle anda vastavat haridust. Ta andis Jumalale vande,
et kui ta kunagi abiellub ja saab poja, siis temast saab arst.
Poeg sündis ja kasvas. Ta teadis isa ootustest, aga ta ei soovinud
saada arstiks. Kuulekusest isale ta õppis arstiks. Kohtusin temaga,
kui ta oli 50-aastane. Ta oli just lõpetanud arstikarjääri, ta oli
depressioonis, enesetapu äärel. Elu oli talle kui põrgu. Ta hüüdis
Jumala poole. Ta ei näinud lootust tulevikuks. Me pakkisime lahti
ta pikaajalise trauma: isa sundis teda olema keegi teine. Ta tahtis
tegelikult olla insener, ehitada sildu. Aga ta oli vajutatud vormi
sisse, mis polnud Jumala plaan talle. Kui ta mõistis, et aastaid
valu ja depressioon on tema ja ta isa vahelise suhte tulemus, siis
ta andestas oma isale. Jumala Vaim tuli ta ellu ja hakkas teda muutma
sisemiselt. Tervendas depressioonist ja taastas ta täielikult. Me näeme
selliseid imelisi lugusid palju.
Inimesed vajavad vabadust traumadest. Mõned teist on kogenud traumasid
ja te olete blokeerinud valu, aga valu on veel aktiivne ja mürgitab
su keha seespidiselt.
Sa isegi ei mõista seda! Inimesed vajavad vabadust abiellu, vabadust
hirmust, vabadust haigustest. Peale pausi kuuled hämmastava loo
inimesest, kes vabanes traumast. Ära lahku, oleme kohe tagasi!
Tuleme kohe tagasi saatesse "See on üleloomulik!"
Tema on meie rahu... kes on teinud nii juudid
kui paganad üheks. Ja lõhkunud maha vaheseina
Tema eesmärk oli luua eneses...
Tema eesmärk oli luua üksainus uus inimene
Üksainus uus inimene
Pöördume tagasi saatesse "See on üleloomulik!"
Tere, siin Sid Roth ja Peter Horrobin. Me rääkisime traumadest.
Inimesed peidavad need, aga siiski nad tegutsevad kehas. Räägi Lindast.
Lindal oli ekstreemne trauma, peidus tema sees. Kohtusin temaga, kui
oli 26-aastane. Tal oli eluaegne töövõimetuspension. Tal oli pidev
valu, ei suutnud seepärast kõndida üle 23 m ilma peatumata. Tal puudus
elu mõte, keegi ei taha temaga abielluda, saada lapsi, lapselapsi.
Esimeseks asjaks küsisin talt luba tema eest palvetada. Ta ei lubanud.
Ta ei tahtnud taas teada saada, et Jumal ei vasta palvetele. Tema
füüsilise olukorra pärast on paljud palvetanud. 3 aastat varem kukkus
ta kaljult ja ta selg oli neljast kohast katki. Ta lamas seal 10 ja
pool tundi, enne kui helikopter ta haiglasse viis. Arstid tegid kõik
endast oleneva. Aga 3 aastat hiljem oli ta pidevas valus, enesetapu
mõtetega. Mu naine ja mina rääkisime talle, kuidas trauma meid lukustab.
Ta oli enese meelest ikka veel lamamas kalju peal, selg katki
ja valudes. Kuna naine mõistis, millest jutt on, siis ta nõustus
lõpuks palvega. Palve ajal tuli Püha Vaim ta peale. Naine pidi andestama
mehele, kes juhatas ta sellele teele ilma hoiatuseta, et seal on jõeorg.
Andestusel oli suur tähtsus, kuna see mees hävitas ta elu.
Naine andestas mehele ja Jumala Vaim tuli ta peale. Me võidsime
naise tervenemise õliga ja Jumal parandas sisemise haava. Siis nägime,
kuidas Jumala Vaim üleloomulikult sirutas sirgeks naise selja.
Ta selg oli väändunud. Ta jalad sirutati välja inglite poolt.
Füsioterapeudid vaatasid seda pealt.
Peale 20 minutilist Jumala tegutsemist naine tõusis püsti.
Ta selg oli täielikult terve.
Räägi jumalatutest hinge sidemetest, millest ei taheta eriti rääkida.
Seksuaalsuhe ühendab Jumala plaani kohaselt ihu, hinge ja vaimu.
Selline plaan oli Jumalal abielu jaoks. Kui inimesel on suhe
väljaspool abielu, siis kehtib sama reegel. Inimesed ei saa patustada
ilma tagajärgedeta. Inimesed, kelle vahel on seksuaalsuhe, on seotud.
Usun, et see on sügavam. Piibel nimetab abielurikkumist halvimaks
patuks, kuna see avab sissepääsu deemonitele, sugupõlve needustele
jms, kuna nad on üks. Kes tahab saada partneri deemoneid enesele?
Igatahes üks inimene mõjutab teist kas positiivselt või negatiivselt.
Kui sul on olnud füüsiline südame- siirdamine, siis sa võid omada
selle endise omaniku mälestusi. Mõtle, kuidas on vaimulikuga.
Räägin lihtsa loo naisest, kel oli seksuaalsuhe poiss-sõbraga ja kui
ta mõistis, et see on vale, siis ta katkestas selle. Poiss oli vihane
ja ütles: "Kui sa pole minuga, siis ei saa sa kellegi teisega lapsi."
Nende hing oli seotud ja öeldust sai naisele needus, mida ta uskus.
Lõpuks naine abiellus ja 6 aasta jooksul nad ei saanud last.
Nad tulid palvele. Jumala Vaim meenutas naisele poiss-sõbra sõnu.
Kui ta andestas poiss-sõbrale, siis palusin Jumalat, et ta katkestaks
selle hingesideme. Seda saab teha Jumal, kuna Tema seob inimesed kokku.
Kui Jumal nad lahti sidus, siis saime välja ajada deemonid,
kes tulid needusena naise ellu. Nägime nende lahkumist. Aasta hiljem
oli neil beebi, kuna Jumal parandas haava ja surma needus oli läinud.
Soovin, et räägid vaatajaga hinge- sidemetest ja purustaksid need.
Kui sa oled isik, kellel on olnud suhteid väljaspool abielu või enne
abielu või abielu raames olevaid valesid suhteid, mille kohta on
Jumala Vaim rääkinud sulle, et need on valed. Tunnista need üles.
Ole nõus Jumalaga, et see on patt.
Palu, et Ta andestaks sulle ja katkestaks need sidemed eelmiste
seksuaalpartneritega, et saaksid vabaks. Isand Jeesus, räägin neist
inimestest, kes vaatavad praegu, palun vabasta nad minevikust.
Ma võtan meelevalla üle pimeduse jõudude, kes on neid rünnanud ja
hävitanud nende elusid. Palun Sind, Jeesus, vabasta nad praegu. Aamen.
Vabadus on imeline asi. Olen olnud seotud mitmel alal oma elus.
Olin kunagi seotud New Ageiga. Kui palusin lihtsa palve:
"Jeesus, aita!", siis Jumala Vaim tungis mu tuppa, kus võitlesin hirmuga.
Teadsin, et olin avanud ukse deemonitele ja ma ei tahtnud neid.
Ma ei teadnud, mida teha. Kui palvetasin Jeesuse nimel, siis
Jumala Vaim valati minusse ja deemonid lahkusid. Aga umbes
6 kuud või aasta hiljem kogesin taas neid hirme ja ma pidin õppima
võitlema. Kuigi olin saanud vabaks Jumala väe kaudu, siiski polnud
ma õppinud vabaduse printsiipe, kuidas jääda vabaks.
See on protsess. Kui me oleme teinud valiku saada vabaks, siis Jumal
austab seda valikut. Aga me elame langenud maailmas, kus on pidev
vaenlase rünnak ja inimesed langevad valesse teadmisse ja hoiakusse.
mineviku halb harjumus tuleb tagasi.
Mis annab vaimule loa rünnata.
Jah. Tervenemine pole ühekordne asi, vaid see on jüngerlus.
Tervenemine ja jüngerlus kuuluvad kokku. Pole vaja eraldi programme.
Pole üks või teine, vaid mõlemad. Kui me elame jüngritena, siis
avastame asju, millest on vaja terveneda. Ja kui hakkame otsima
asju, mis vajavad tervenemist, siis leiame, et nende põhjuseks on see,
et inimene pole elanud kui jünger.
Vabadus on imeline asi. Tean, mis tähendab olla seotud ja mis on
vabadus. Esimene samm vabaduse poole on hüüd: "Jeesus, aita!".
Mina karjusin "Jeesus, aita!".
Nüüd tean, et see pole lihtsalt teoloogiline palve. Jumal on hea.
Kui sa palud Jeesust, et Ta andestaks sulle su patud, siis Ta
teeb seda. Ja siis saab Jumal tulla sinusse. Vabadus.
Järgmisel nädalal saates "See on üleloomulik!"
Mu külaline ja tema naine rändasid sureva tüdruku maksarakkudesse.
26 tundi hiljem oli tüdruk terve.
Tõlge: Merle Sibola